**Dor cufundat**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dor de tată și de mamă,

dor de tinerețea-n goană;

viața trece, timpul vine,

ducem rosturi de albine

pentru coaja cea de pâine.

Dor de mamă și de tată,

dor de dragoste curată;

viersul plânge, viersul râde,

trecem peste hopuri hâde

și de noi abia se-aude.

Dor de parinții amândoi

într-o lume cu nevoi;

frunză răsucită-n vânt

ne tot ducem spre pamânt

zdrențuiți de-un legamânt.

Dor de noi și dor de stele,

dor de ochii dragei mele,

viețuim vâslind din coate

peste zi și peste noapte,

cât putem și cât se poate.